Пророчествата на Ванга, зад които прозира Държавна сигурност
Какво се случва, когато загадъчни сили, отричани от традиционното християнство, се свържат с внушенията на Държавна сигурност? Комунистическа и пост-комунистическа България знае най-добре: получава се "явлението Ванга".Независимо че любовта към мистичното, загадъчното и неизвестното е характерна за цялото човечество, някак си неслучайно гаданията на "пророчицата" все се оказват одобрявани и възхвалявани най-вече от голямата загадъчна територия на североизток, известна като Русия, а по-рано като СССР. Дали е случайно и че най-големите фенове на пророчицата както приживе, така и след смъртта й, си остават видни комунисти и номенклатурни деятели?Ако съдим от разпространяваните из мрежата "гадателства" на Петричката врачка, целият свят "ке загине", само "Русия и България ке пребъдат".И колкото повече години минават от смъртта на сляпата пророчица, толкова по-голяма става любовта на гадателката към Русия - "най-великата страна на земята".До колко Ванга изобщо е казвала нещата, които й се приписват днес, е под въпрос. За сметка на това става все по-видно, че името й се използва за постигането на политически и геополитически цели - а в най-добрия случай за разпространяването на позитивен PR на Русия сред българските граждани.Ето примери от приписвани на Ванга "изказвания", които се споделят в социалните мрежи и към които няма никаква фактология, която да потвърждава, че са били изречени:"Когато дойде на власт чернокож президент, тогава Америка ке тръгне на долу и нейната сила ке отслабне. Не може заради един народ да страдат другите народи. У нас всичко лошо идва от Америка, но Америка ке напредне с техниката".Групи в социалните мрежи (например мистичната "Ванга - съвети и пророчества" във Facebook) твърдят, че това е казано в книгата "Ванга, каквато я познавах" на д-р Здравка Методиева, снаха на Петричката врачка, която живее с нея до смъртта й през 1996-а. Според интервюта на Методиева обаче, въпреки че Ванга е предсказала идването на чернокож президент на власт в САЩ, цитати за останалата част от пророчеството няма.Твърди се, че професор д-р Величко Добриянов от Софийския институт по сугестология към БАН, е записал през 1994-а нещо доста по-различно. То гласи:"Ще дойде черният човек и мъка ще създаде", както и "Този президент ще върне страната назад, защото тогава Америка ще замрази или ще падне в бездната на най- голямата икономическа криза. Америка ще приеме брадатия и ще разбере, че страхът е по- лош от любовта".В мрежата се разпространява и предсказание, записано през 1979-а година от (забележете) съветския писател Валентин Сидоров. Според него Ванга била казала:"Всичко ще се стопи, точно като лед, само едно ще остане недокоснато - славата на Владимир, славата на Русия. Прекалено много поднесени жертви има. Никой не може да спре Русия. Тя ще помете всичко по пътя си и не само ще се съхрани, но и ще стане господар на света".Страхотно, нали? Чакаме с нетърпение този момент и вероятно е излишно да се казва, че цитираното "предсказание" е любимото на всевъзможни руски онлайн медии.В същата група "Ванга-съвети и пророчества" попадаме и на следното твърдение на Ванга:"От засилващите се природни стихии Японските острови ще станат опасни и непригодни за живеене! Затова Япония трябва да влезе в дълги преговори с Русия, за да им бъде дадена земя под наем".Подобно послание, между другото, е цитирано не от кой да е, а от Нешка Робева, но по-по различен начин ("Казвала ми е, че Япония ще потъне, защото няма връзка с земята, нали това са острови").Останалата част от пророчеството се среща основно в руски сайтове. Предвид факта, че Русия и Япония все още спорят за Курилските острови, "пророчествата", приписвани на Ванга всъщност е възможно да имат напълно пропаганден смисъл.Това не е странно, предвид факта, че през 2011-а година "Консомолская правда" припомни, че Ванга била предсказала "ядрена катастрофа" в Япония, визирайки аварията на АЕЦ Фукушима в следствие на земетресението и цунамито, които пометоха островите.Е, до катастрофа все още не се е стигнало, но насаждането на страх си е отличителна черта на пропагандата."Русия ни е помагала и в бъдеще ще ни помага. На нея можем да разчитаме. Не разваляйте отношенията с Русия!".Това послание, приписвано на Ванга, се споделя в интернет и е обожавано от русофилски настроените медии.А кога точно и къде е казала Ванга това? Ами пред писателя Любен Георгиев, но точна дата няма. Според сайта "Епицентър" става дума за началото на 90-те години. Кой е Любен Георгиев? Преподавател, специалист по българска литература на ХХ век и по съветска литература, водещ на предаването „Московски срещи" по Българската национална телевизия, член на СБП..."Този държавник, който стопли отношенията с Русия, той ще изведе България".Това била казала Ванга в разговор с Янка Такева в началото на 90-те години. Вероятно го е казала, ама дали? Явно само г-жа Такева знае истината, защото други източници за казаното няма."Животът в България ще се подобри, когато се опрем на Русия. Този държавник, който стопли отношенията с Русия, той ще изведе България".Това била казала пророчицата пък гадателката според сайта на Фондация "Ванга", създадена на 4 декември 1994 г. от "приятели и почитатели на Ванга". Сред тях, между другото са любимците на предишния режим културни дейци като акад. Светлин Русев, проф. Тончо Жечев и отново Нешка Робева... Ако изброените имаха проблем с това България да гравитира като "мъничка посестрима" в руската орбита, все щеше да си проличи през годините. Но дали Ванга е казала подобни думи? Ако има запис - покажете го, де.Явно много пари идват откъм Русия за възвеличаването на "пророчицата" Ванга. Освен сериала "Вангелия", който така любезно беше заснет от братята руси и дори беше пуснат по БНТ, Русия спонсорира и издаването на книгата "Ванга и Русия" на авторката и изследовател на "феномена" Жени Костадинова. Книгата беше представена не къде да е, ами пред "почиващите ветерани на труда и войната от град Москва" в СОК "Камчия".Вероятно в тази книга могат да се прочетат още "пророчества" на Ванга, които предсказват топлите отношения между България и Русия. Най-малкото в анонса към книгата е съобщено следното откровение:"България е душата, а Русия - тялото. Те двете ще спасят света".Въпросът от какво ще го спасят, вероятно е излишен. Как от какво?От изгнилия западен капитализъм, разбира се.